'Ελληνες και Linux : Ελληνικό Linux στο Internet
Description: This is issue 01 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #01
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Προηγούμενο Περιεχόμενα ### 3. Ελληνικό Linux στο Internet Εκτός από την τεκμηρίωση μπορεί να κανείς να βρεί στο Internet τα εξής. Κόμβος www.linux.gr Συντηρείται από το Γεωργάτο Φώτη και (φιλοδοξεί να) είναι το εστιακό σημείο για το Linux στην Ελλάδα. Περιέχει κυρίως τις τελευταίες εκδόσεις της ελληνικής τεκμηρίωσης και συνδέσμους σε άλλες σχετικές σελίδες στο Internet όπως τα παρακάτω. Κόμβος ftp.linux.gr Συντηρείται από τον Γιώργο Κουλογιάννη και έχει μέχρι και 9GB λογισμικό για το Linux. Εκεί θα βρείτε τα τελευταία distributions, πυρήνες, κλπ. Κανάλι IRC: #linux-gr. Συντηρείται από το Βάϊο Παπαϊωάννου και είναι κατάλληλο για άμεσες ερωτήσεις και κουβέντα... Η ελληνική λίστα συζητήσεων linux-greek-users. Συντηρείται από το Γιάννη Ιωάννου και είναι ο σπόρος που τα γέννησε όλα :-). Μία πύλη προς ομάδα συζητήσεων (news gateway), έχει στηθεί από τον Χρήστο Ρικούδη και Κώστα Λιαλιαμπή. Εάν θέλετε να γραφτείτε, στείλτε email στο majordomo@argeas.argos.hol.gr, με τη γραμμή "subscribe linux-greek-users" στο σώμα του μηνύματος. Κόμβος ftp argeas.argos.hol.gr. Συντηρείται από το Γιάννη Ιωάννου και είναι ο βασικός κόμβος για αρχεία που έχουν σχέση με εξελληνισμό. Όλα τα προγράμματα που έχουν σχέση με ελληνικά θα τα βρείτε εδώ, συγκεντρωμένα. Το νέο μας on-line περιοδικό magaz. Συντηρείται από το Μιχάλη Καμπριάνη, Παναγιώτη Βρυώνη, Γεωργάτο Φώτη. Πρόσθετες σελίδες - που θα βρείτε και στο www.linux.gr - έχουν γράψει και άλλοι, αναφέρω όμως τα ονόματά τους: Αντώνης Παπαγεωργίου (Hellenic Linux Resources), Κώστας Βλάσσης (HELLUG), Βούλα Σανιδά, Θαλής Καλφιγόπουλος, Νίκος Αράχωβας. Ο Νίκος Αράχωβας έχει φτιάξει επίσης τον πιγκουίνο με την ελληνική σημαία, που φαίνεται σε πολλές ελληνικές σελίδες του Linux. Τρία ακόμα σημαντικά μέλη της ενεργής Ελληνικής Linux Κοινότητας είναι ο Αντώνης Καβαρνός, ο Λάμπρος Π. Ρορρής και ο Ευθύμιος Μαυρογεωργιάδης. Ο τελευταίος έχει αναλάβει και την συντήρηση της λίστας ελληνικής ορολογίας, μίας φιλόδοξης προσπάθειας να έχουμε έναν τυποποιημένο τρόπο για μετάφραση των αγγλικών όρων. Οι Τάσος Κάπιος, Κοξαράς Άρης, Σωτήρης Τσιμπόνης, Παπαδημητρίου Σπύρος, Γιάννης Μήτσος, Σακαλής Γιώργος, Μάματας Λευτέρης έχουν βοηθήσει σημαντικά στην ελληνική τεκμηρίωση. Ο Παναγιώτης Βρυώνης έχει αναλάβει τον εξελληνισμό του KDE, ενός πολλά υποσχόμενου γραφικού περιβάλλοντος για Unix. Προηγούμενο Περιεχόμενα